बजेटका लागि केही कुरा अस्पष्ट हुँदाहँुदै मन्त्रालयलाई सिलिङ तोकेर योजना र कार्यक्रम ल्याउन भनिसकेको उनले बताए । ‘सशर्त र विशेष अनुदानको रकम नराखी तत्काल २० अर्बको सिलिङ तयार गरी बजेट ल्याउने तयारीमा छौं,’ उनले भने, ‘पैसा थपिएपछि बजेटको आकार पनि स्वत: थपिने छ ।’ उनले पछि समानीकरण, राजस्व र समपूरक बजेटको पनि अनुमान गरी मन्त्रालयमा सिलिङ बनाएर पठाइने बताए । उनले भने, ‘हाल बजेटका विषयमा मन्त्रालयगत रूपमा छलफल सुरु भइसकेको छ ।’ चालु आर्थिक वर्षको बजेट कार्यान्वयन र आगामी बजेटका लागि भावी योजना संकलनमा मन्त्रालयले काम गरिरहेको उनले बताए ।
